CELEX: 62007CN0344
Language: ro
Date: 2007-07-25 00:00:00
Title: Cauza C-344/07 P: Recurs introdus la 25 iulie 2007 de Focus Magazin Verlag GmbH împotriva hotărârii pronunțate la 16 mai 2007 în cauza T-491/04 — Merant GmbH/Oficiul pentru Armonizare în cadrul Pieței Interne (mărci, desene și modele industriale), intervenientă Focus Magazin Verlag GmbH

29.3.2008   
            
            
               RO
            
            
               Jurnalul Oficial al Uniunii Europene
            
            
               C 79/11
            
         Recurs introdus la 25 iulie 2007 de Focus Magazin Verlag GmbH împotriva hotărârii pronunțate la 16 mai 2007 în cauza T-491/04 — Merant GmbH/Oficiul pentru Armonizare în cadrul Pieței Interne (mărci, desene și modele industriale), intervenientă Focus Magazin Verlag GmbH
   (Cauza C-344/07 P)
   (2008/C 79/20)
   Limba de procedură: germana
   Părțile
   
      Recurentă: Focus Magazin Verlag GmbH (reprezentanți: M. Herrmann și B. Müller, Rechtsanwälte)
   
      Celelalte părți în proces:
   
   
               1.
            
            
               Oficiul pentru Armonizare în cadrul Pieței Interne (mărci, desene și modele industriale)
            
         
               2.
            
            
               Merant GmbH
            
         Concluziile recurentei
   
               —
            
            
               Anularea hotărârii Camerei a treia a Tribunalului de Primă Instanță al Comunităților Europene pronunțate la 16 mai 2007 în cauza T-491/04 și respingerea acțiunii
            
         Motivele și principalele argumente
   
               1.
            
            
               Hotărârea Tribunalului se întemeiază pe o interpretare greșită a articolului 8 alineatul (1) litera (b) din Regulamentul (CE) nr. 40/94 al Consiliului din 20 decembrie 1993 privind marca comunitară (1) și, prin urmare, pe o încălcare gravă a drepturilor intervenientei/recurentă în recurs.
            
         
               2.
            
            
               Această încălcare rezultă dintr-o apreciere incorectă și restrictivă a situației de fapt și dintr-o interpretare extensivă a noțiunii „risc de confuzie” în sensul articolului 8 alineatul (1) litera (b) din Regulamentul nr. 40/94.
            
         
               3.
            
            
               Interpretarea efectuată de Tribunal a conținutului conceptual al semnului „MICRO FOCUS” ca „mic focus” nu corespunde principiilor generale privind riscul de confuzie. O astfel de semnificație nu poate fi atribuită acestui concept decât dacă regulile gramaticii limbii germane sunt aplicate în mod greșit. În temeiul acestei interpretări a semnului „MICRO FOCUS”, Tribunalul concluzionează în mod greșit că numai elementul „Focus” al mărcii complexe figurative și verbale „MICRO FOCUS” trebuie confruntat cu semnul „FOCUS”, a cărui înregistrare se solicită. În acest temei, Tribunalul confirmă, săvârșind o eroare de drept, riscul de confuzie. Dacă Tribunalul ar fi luat în considerare marca figurativă și verbală „MICRO FOCUS” în ansamblu, ar fi realizat o interpretare corectă a articolului 8 alineatul (1) litera (b) din Regulamentul nr. 40/94.
            
         
      (1)  JO L 11, p. 1, Ediție specială, 17/vol. 1, p. 146.